*МАРТЕНИЦИ*

*Една легенда, древна и красива,*

*от старите прабългарски земи,*

*през месец март се втурва закачливо*

*с червено-бели сплетени конци.*

*Мартеници весели, засмени,*

*сплетени с надежда за добро.*

*Мартеници, птици преродени,*

*днес летят по земното кълбо*

*За първи март със мартеници пъстри,*

*закичени до нашите сърца,*

*пристъпва пролетта, макар на пръсти,*

*за нов живот събужда се света.*

*Борислав Мирчев*